ନୂଆଦିଲ୍ଲୀ ୨୫।୦୧ଃ ୮ ବର୍ଷର ପୁରୁଣା ଗାଡି ଉପରେ ଲାଗିବ ଗ୍ରୀନ ଟ୍ୟାକ୍ସ । ଏଥିପାଇଁ କେନ୍ଦ୍ର ପରିବହନ ଓ ରାଜମାର୍ଗ ମନ୍ତ୍ରୀ ନୀତିନ ଗଡକରୀ ମଞ୍ଜୁରୀ ଦେଇଛନ୍ତି।
୮ ବର୍ଷର ପୁରୁଣା ଗାଡି ଉପରେ ଫିଟନେସ୍ ସାର୍ଟିଫିକେଟ୍ ନବୀକରଣ ସମୟରେ ଏହି ଟ୍ୟାକ୍ସ ଆଦାୟ କରାଯିବ।ତେବେ ଏହି ସମ୍ପର୍କିତ ନିର୍ଦ୍ଦେଶନାମା ଜାରି କରିବା ପୂର୍ବରୁ ଏହି ପ୍ରସ୍ତାବକୁ ରାଜ୍ୟମାନଙ୍କୁ ପଠାଯିବ । ଏହି ପ୍ରସ୍ତାବ ମୁତାବକ ବାଣିଜ୍ୟ ପରିବହନରେ ବ୍ୟବହୃତ ହେଉଥିବା ଗାଡିରେ ଗ୍ରୀନ ଟ୍ୟାକ୍ସ, ରୋଡ଼ ଟ୍ୟାକ୍ସର ୧୦ରୁ ୨୫ ପ୍ରତିଶତ ହିସାବରେ ଲାଗୁ କରାଯିବ। ଆଉ ବ୍ୟକ୍ତିଗତ ଗାଡି ଉପରେ ଏହି ଟିକସ ୧୫ ବର୍ଷ ପାଇଁ ଧାର୍ଯ୍ୟ କରାଯାଇଛି । ସାର୍ବଜନୀନ ପରିବହନ ଗାଡି ଯେମିତି ସିଟି ବସ୍ ଉପରେ କମ ଗ୍ରୀନ ଟ୍ୟାକ୍ସ ଲଗାଯିବ। ତେବେ ସିଏନଜି, ଏଲପିଜି ଓ ଇଲେକ୍ଟ୍ରିକ ଗାଡି ପାଇଁ ଗ୍ରୀନ ଟ୍ୟାକ୍ସ ଲାଗୁ କରାଯିବ ନାହିଁ ।
